# Mateusz Bartel

Mateusz Bartel (Varsòvia, 3 de gener de 1985), és un jugador d'escacs polonès que té el títol de Gran Mestre des de 2004. Fou Campió d'Europa Sub-18 el 2003.
A la llista d'Elo de la FIDE del setembre de 2022, hi tenia un Elo de 2617 punts, cosa que en feia el jugador número 5 (en actiu) de Polònia, i el 161è millor jugador al rànquing mundial. El seu màxim Elo va ser de 2677 punts, a la llista de maig de 2012 (posició 73 al rànquing mundial).

## Resultats destacats en competició

Bartel va aprendre a jugar als escacs a l'edat de 5-6 anys, quan ell i el seu germà varen haver d'estar-se a casa malalts de varicel·la. Ambdós varen ingressar al club d'escacs Polònia de Varsòvia.
El 2005 va empatar al primer lloc al I Campionat d'escacs individual de la Unió Europea (amb Zoltán Gyimesi, tot i que fou segon per desempat).
El 2007, va empatar als llocs 1r-6è amb Vitali Golod, Zahar Efimenko, Iuri Iàkovitx, Michael Roiz i Mikhaïl Kobalia a la 16a edició del torneig internacional Monarch Assurance de l'Illa de Man. El maig de 2010 empatà als llocs 1r-3r amb Borís Gratxev i Bartłomiej Macieja (i fou tercer per desempat, el campió fou en Macieja) al fort II Union Memorial celebrat a Lublin.
El febrer de 2012, empatà als llocs 1r–3r amb Anton Kórobov i Pàvel Eliànov a l'11a edició de l'Aeroflot Open i en fou campió per desempat.
Ha guanyat el Campionat de Polònia els anys 2006, 2010, 2011, i 2012.
El 2015 fou tercer al campionat d'Europa individual, a Jerusalem (rere el campió, Ievgueni Naier, i David Navara, segon).

### Participació en competicions per equips

16 15 10 57.3 Bartel ha participat, representat Polònia, a cinc Olimpíades d'escacs entre els anys de 2006 i 2014, amb un resultat de (+16 =15 –10), per un 57,3% de la puntuació. El 2006, a Torí va jugar al quart tauler, puntuant 5/10 (+3 =4 -3). A la de 2008 a Dresden, Bartel va puntuar 4/7 (+3 =2 -2) com a tercer tauler. El 2010 a Khanti-Mansisk va jugar al cinquè tauler, i va fer 7 punts de 9 partides (+6 =2 -1) i va obtenir la medalla de plata per la seva actuació individual al seu tauler.

## Notes i referències

* ↑ «Nota biogràfica de Mateusz Bartel» (en anglès). Chessgames.com. [Consulta: 17 juny 2011].
* ↑ «"Rànquing d'escaquistes per federació: Polònia"» (en anglès). lloc web de la FIDE. [Consulta: 7 setembre 2022].
* ↑ Posició al rànquing mundial i evolució Elo de Mateusz Bartel «benoni.de» (en alemany). Arxivat de l'original el 2014-12-14. [Consulta: 26 maig 2012].
* ↑ Entrevista amb el GM Mateusz Bartel Arxivat 2015-09-05 a Wayback Machine. a Chessdom (anglès)
* ↑ «European Union Championship» (en anglès). TWIC. [Consulta: 28 novembre 2011].
* ↑ Crowther, Mark. «TWIC 673: 16th Monarch Assurance Isle of Man» (en anglès). London Chess Center, 01-10-2007. [Consulta: 21 maig 2010].
* ↑ «Quadre de classificació i resultats del II Union Memorial, Lublin 2010» (en angles). chess-results.com. [Consulta: 19 juny 2011].
* ↑ «Aeroflot Open – Mateusz Bartel comes out on top» (en anglès). ChessBase.com, 16-02-2012. [Consulta: 26 maig 2012].
* ↑ «Mateusz Bartel Wins Aeroflot Open 2012» (en anglès). chess.com, 15-02-2012. [Consulta: 26 maig 2012].
* ↑ «Historial del Campionat d'escacs de Polònia» (en castellà). ajedrezdeataque.com. [Consulta: 4 novembre 2011].
* ↑ «Historial del Campionat d'escacs de Polònia» (en polonès). polbase.w.interia.pl. Arxivat de l'original el 2011-09-25. [Consulta: 26 maig 2012].
* ↑ «16th European Individual Championship 2015» (en anglès). The Week In Chess, 09-03-2015. [Consulta: 2 juliol 2015].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
* ↑ Marcador de Polònia, 2006 Olimpbase
* ↑ «39th Olympiad Khanty-Mansiysk 2010 Open tournament» (en anglès). Chess-Results.com. [Consulta: 1r novembre 2010].

## Enllaços externs

* Estimació Elo de Mateusz Bartel a «chessmetrics.com». [Consulta: 17 juny 2011]. (anglès)
* Bartelski, Wojciech. «Fitxa de Mateusz Bartel a OlimpBase» (en anglès). olimpbase.org. [Consulta: 17 juny 2011].